በዚህ ሳምንት የወጣው ዋሽንግተን ፖስት አስገራሚ ዜና ይዞ ብቅ በሎአል። በምስራቅ አሜሪካ በምትገኝው የቨርጂኒያ ግዛት ነዋሪ የሆነ አንድ አባት ልጁ በፊልም ላይ እንደምትመለከታቸው ልዕልቶች መሆን እንደምትችል ስትጠይቀው አትችይም ብሎ ሁኔታውን እንደማስረዳት ትችያለሽ እናሳካዋለን ይላል። በኋላም ልዕልት መሆን የምትችለው የሃገር መሪ ልጅ ስትሆን ብቻ ስለሆነ እራሱን የአንድ ሃገር ንጉስ ለማድረግ ያስባል። ይሄ ደግሞ ሌላ ችግር አመጣበት ምክንያቱም አሁን በአለማችን ላይ ያሉ ሃገራት መቼም ንጉስ እንደማያረጉት ስላወቀ አዲስ አገር መፍጠር አለበት ማለት ነው። አገር ለመስራት የሚያስፈልገውን መሬት ለማግኘት እስካሁን ያሉት ሃገሮች የማያውቁትን ቦታ ፍለጋ ወደ ሰሜን አፍሪካዊቷ ግብጽ ብቅ ያለው ጀርማያህ ሂተን የተባለው አባት ሰሜን ሱዳን ውስጥ የሚገኝ 200ሺ ሄክታር የሚገመት ሰው የማይኖርበት ባዶ ምድረ በዳ ያገኛል። ከዛም መሬቱን የሚያስተዳድረው ስለሌለ የኔ ነው በማለት እና “ሰሜን ሱዳን” የሚባል አገር ነው ብሎ በማወጅ አራት ኮኮብ እና ዘውድ ምልክት ያለበት ሰማያዊ ባንዲራ በቦታው ተክሎ ወደ አገሩ ተመልሷል።
